**Številka: *545606-36/2019 / 1***

**Ljubljana, dne *03.07.2019***

**GENERALNI SEKRETARIAT VLADE REPUBLIKE SLOVENIJE**

gp.gs@gov.si

V vednost:

**MINISTRSTVO ZA ZUNANJE ZADEVE**

EU-portal@gov.si

**ODLOČITVE REPUBLIKE SLOVENIJE**

**V ZVEZI Z ZADEVAMI EVROPSKE UNIJE**

**PREDLOG ZA OBRAVNAVO**

I.

**1. Zadeva EU**:

Naslov dokumenta v slovenskem jeziku: *Predlog sklepa Sveta o stališču, ki se zastopa v imenu Evropske unije v Mednarodnem svetu za sladkor v zvezi s podaljšanjem Mednarodnega sporazuma o sladkorju iz leta 1992*

Naslov dokumenta v delovnem jeziku EU: *Proposal for a Council Decision on the position to be taken on behalf of the European Union in the International Sugar Council with respect to the extension of the International Sugar Agreement, 1992*

Datum dokumenta: *24.06.2019*

Številka dokumenta: *10632/19*

Medinstitucionalna oznaka: *2019/0139(NLE)*

Pri izdelavi predloga stališča so upoštevane še različice in priloge dokumenta EU:

**2. Vrsta odločitve RS**:*Stališče Republike Slovenije*

**3. Postopek sprejemanja zadeve EU v institucijah EU**:

Postopek: *Posebni zakonodajni postopek*

Faza sprejemanja: *1. obravnava*

**4. Pristojni organ EU**:

Svet EU v sestavi: *AGRI - Svet EU za kmetijstvo in ribištvo*

Delovno telo Sveta EU: *F.08 - Delovna skupina za kmetijske proizvode*

**5. Organ, pristojen za dokončen sprejem stališča RS**:

*Vlada*

**6. Pravna podlaga za obravnavo v Državnem zboru**:

*Vlada Republike Slovenije s stališčem Republike Slovenije seznani Državni zbor Republike Slovenije v skladu z 8. členom Zakona o sodelovanju med državnim zborom in vlado v zadevah Evropske unije.*

Pri delu v Državnem zboru bodo sodelovali: *dr. Aleksandra Pivec, ministrica; mag. Tanja Strniša, državna sekretarka; dr. Jože Podgoršek, državni sekretar*

**7. Roki**:

Predviden čas pričetka obravnave zadeve EU v institucijah EU: *junij 2019*

Predviden čas sprejema zadeve EU v institucijah EU: *začetek 2. polovice 2019*

Rok za odziv organa: *17.7.2019*

Rok za obravnavo na seji Vlade in njenih odborih: *25.7.2019*

Rok za obravnavo predloga stališča RS v DZ:

Predlog z obrazložitvijo za skrajšanje oziroma podaljšanje rokov:

**8. Organ, odgovoren za pripravo predloga stališča RS**:

Organ: *Ministrstvo za kmetijstvo, gozdarstvo in prehrano*

Kontaktne osebe organa: *Helena Gašperlin-Pertovt, Služba za EU koordinacijo in mednarodne zadeve*

**9. Delovna skupina Vlade, organizirana za posamezno področje zadev EU**:

*DS25 - Kmetijstvo*

vodilni organ: *MKGP - Ministrstvo za kmetijstvo, gozdarstvo in prehrano*

vodja delovne skupine: *dr. Darja Majkovič*

**Delovna skupina je predlog stališča RS obravnavala**:*Ne*

**10. Predlog stališča RS je usklajen z organi**:

Organ: *Ministrstvo za finance, Ministrstvo za gospodarski razvoj in tehnologijo, Ministrstvo za zunanje zadeve*

Kontaktna oseba organa: *Špela Perme, MF; Andrej Piano, MGRT; mag. Jasmina Adem-Grujič, MZZ*

**11. O predlogu stališča RS je bilo opravljeno posvetovanje z**:

**12. Zahteva za obravnavo**:*na seji Vlade, na seji Odbora za gospodarstvo*

|  |
| --- |
| **dr. Aleksandra Pivec**  **MINISTRICA** |

II.

**PREDLOG**

**STALIŠČE RS**

Na podlagi 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17) je Vlada Republike Slovenije sprejela naslednji sklep

**A)**

Republika Slovenija je sprejela (določila predlog)

***Stališče Republike Slovenije***

*Vlada Republike Slovenije je sprejela na podlagi 49.h člena Poslovnika Vlade Republike Slovenije stališče Republike Slovenije k zadevi Predlog sklepa Sveta o stališču, ki se zastopa v imenu Evropske unije v Mednarodnem svetu za sladkor v zvezi s podaljšanjem Mednarodnega sporazuma o sladkorju iz leta 1992 - 10632/19, ki se glasi:*

*Republika Slovenija je preučila predlog sklepa Sveta o stališču, ki se zastopa v imenu Evropske unije v Mednarodnem svetu za sladkor v zvezi s podaljšanjem Mednarodnega sporazuma o sladkorju iz leta 1992 in mu ne namerava nasprotovati.*

**B)** *(****Za zakonodajne akte in odločitve politične narave)***

**POGLAVITNE REŠITVE IN CILJI PREDLOGA ZADEVE EU**:

*Predlog sklepa Sveta se nanaša na sklep o določitvi stališča, ki se v imenu Unije zastopa v Mednarodnem svetu za sladkor v zvezi s predvidenim sprejetjem odločitve o podaljšanju Mednarodnega sporazuma o sladkorju iz leta 1992 (v nadaljevanju: Sporazum) do 31. decembra 2021.*

*Cilj Sporazuma je zagotoviti okrepljeno mednarodno sodelovanje v zvezi s sladkorjem na svetovnih trgih in povezanimi vprašanji, oblikovati forum za medvladna posvetovanja o sladkorju in načinih za izboljšanje svetovnega gospodarstva na tem trgu, poenostaviti trgovanje s sladkorjem in drugimi sladili z zbiranjem in širjenjem informacij o dogajanju na tem področju ter spodbujati vse večje povpraševanje po sladkorju, zlasti za netradicionalne rabe.*

*Sporazum je bil prvotno sklenjen za obdobje treh let (t.j. do 31. decembra 1995) in se je od takrat redno podaljševal za nadaljnja obdobja dveh let, kot je določeno v členu 45 Sporazuma. Sporazum je bil nazadnje podaljšan decembra 2017 in je veljaven do 31. decembra 2019. Podaljšanje Sporazuma bo zajemalo obdobje od 1. januarja 2020 do 31. decembra 2021.*

*Mednarodni svet za sladkor bo na svojem 55. zasedanju 19. julija 2019 odločal o podaljšanju Sporazuma do 31. decembra 2021.*

*Pred odločitvijo o podaljšanju Sporazuma bo Mednarodni svet za sladkor na svojem 55. zasedanju glasoval tudi o predlogu za spremembo Sporazuma, ki ga je predložila Unija. Navedeni predlog je rezultat pogajanj, ki jih je izvedla Komisija v skladu s pooblastilom Sveta, da v imenu Unije začne pogajanja za spremembo Sporazuma, kot je določeno v Sklepu Sveta z dne 23. novembra 2017 o pooblastilu za začetek pogajanj o spremembi Mednarodnega sporazuma o sladkorju iz leta 1992. Morebitna zavrnitev predloga za spremembo Sporazuma bi bila v nasprotju s cilji Unije za posodobitev Sporazuma in bi s tem postavila pod vprašanj koristi podaljšanja Sporazuma.*

*S tem sklepom Sveta se predlaga stališče, ki ga Komisija zastopa v imenu Unije, in sicer, da se na 55. zasedanju Mednarodnega sveta za sladkor glasuje za podaljšanje Mednarodnega sporazuma o sladkorju iz leta 1992 za nadaljnje obdobje največ dveh let do 31. decembra 2021. Pri čemer pa v kolikor Mednarodni svet za sladkor ne bo najprej glasoval za predlog o spremembi Sporazuma, se Komisija vzdrži nadaljnjega glasovanja o navedeni zadevi Komisija in s tem prepreči, da se soglasno sprejme odločitev o podaljšanju Mednarodnega sporazuma o sladkorju iz leta 1992.*

*Republika Slovenija je preučila predlog sklepa Sveta o stališču, ki se zastopa v imenu Evropske unije v Mednarodnem svetu za sladkor v zvezi s podaljšanjem Mednarodnega sporazuma o sladkorju iz leta 1992 in mu ne namerava nasprotovati.*

**OCENA VPLIVOV IN POSLEDIC PREDLOGA ZADEVE EU**:

Vpliv na pravni red

*Ni vpliva na pravni red.*

Posledice za proračun

*Ni posledic za proračun RS. Prispevek iz proračuna EU znaša za leto 2020 približno 0,52 mio EUR in za leto 2021 0,48 mio EUR. Znesek, ki ga je treba dejansko plačati, se lahko razlikuje glede na končno število glasov, določeno za EU, znesek, ki ga je treba plačati na glas v GBP, ter devizni tečaj EUR/GBP. Sredstva so zagotovljena v proračuna EU - proračunska postavka Poglavje 05 06 – MEDNARODNI VIDIKI NA PODROČJU „KMETIJSTVO IN RAZVOJ PODEŽELJA“ - 05 06 01 Mednarodni kmetijski sporazumi.*

Vpliv na gospodarstvo

*Ni vpliva na gospodarstvo.*

Vpliv na javno upravo

*Ni vpliva na javno upravo.*

Vpliv na okolje

*Ni vpliva na okolje.*

Drugo

**C)**

**Predstavniki RS, ki bodo zastopali stališče RS v institucijah EU**:

***dr. Aleksandra Pivec, ministrica; mag. Tanja Strniša, državna sekretarka; dr. Jože Podgoršek, državni sekretar; Maša Žagar, SPBR***